е достигнало почти същото равнище като през 2016 г.
 Таблица 12
 Материални запаси
 2016 г.
 2017 г.
 2018 г.
 Разследван период в рамките на прегледа
 Запаси в края на периода в тонове (индекс)
 100
 62
 29
 97
 Източник: отговори на въпросника
 4.5.3.4. Рентабилност, паричен поток, инвестиции, възвръщаемост на инвестициите и способност за привличане на капитал
 (195)
 По време на разглеждания период рентабилността на промишлеността на Съюза, изразена като процент от нетните продажби, се е увеличила през 2017 г. След това увеличение е настъпил рязък спад и производителят от Съюза е регистрирал загуби през останалата част от разглеждания период, включително през разследвания период в рамките на прегледа. Това се дължи главно на факта, че производствените разходи са достигнали върхова стойност през 2018 г., но в конкуренция с нарастващия внос на ниски цени от КНР, така че производителят от Съюза не е бил в състояние да увеличи продажните си цени до подходящо равнище.
 (196)
 Възвръщаемостта на инвестициите, изразена като дял на печалбата спрямо нетната балансова стойност на инвестициите, в общи линии e следвала тенденцията по отношение на рентабилността. Тя се е увеличила в периода между 2016 г. и 2017 г. През втората част от разглеждания период възвръщаемостта на инвестициите е спаднала до отрицателни стойности.
 Таблица 13
 Рентабилност и възвръщаемост на инвестициите
 2016 г.
 2017 г.
 2018 г.
 Разследван период в рамките на прегледа
 Рентабилност в % (индекс)
 100
 309
 -59
 -76
 Възвръщаемост на инвестициите в % (индекс)
 100
 355
 -57
 -71
 Източник: отговори на въпросника
 (197)
 Нетният паричен поток представлява способността на производителите от Съюза да самофинансират дейностите си. Нетният паричен поток от оперативните дейности е следвал тенденцията по отношение на рентабилността. Стойността му се е увеличила над шест пъти в периода между 2016 г. и 2017 г. През 2018 г. той е спаднал до една трета от стойността си през 2017 г. Нетният паричен поток е продължил да намалява и през разследвания период в рамките на прегледа е достигнал значителни отрицателни стойности.
 Таблица 14
 Паричен поток
 2016 г.
 2017 г.
 2018 г.
 Разследван период в рамките на прегледа
 Паричен поток в евро (индекс)
 100
 648
 217
 -163
 Източник: отговори на въпросника
 (198)
 Годишните инвестиции на промишлеността на Съюза в производството на сходния продукт са намалявали непрекъснато през целия разглеждан период. През разследвания период в рамките на прегледа стойността на нетните инвестиции е била със 77 % по-ниска, отколкото през 2016 г.
 (199)
 Производителят от Съюза определи информацията относно способността му за привличане на капитал като информация с чувствителен характер. Поради това Комисията няма възможност да направи публично достояние констатациите по този въпрос.
 Таблица 15
 Инвестиции
 2016 г.
 2017 г.
 2018 г.
 Разследван период в рамките на прегледа
 Нетни инвестиции в евро (индекс)
 100
 72
 56
 23
 Източник: отговори на въпросника
 4.6. Заключение относно състоянието на промишлеността на Съюза
 (200)
 Разследването показа, че вносът на дъмпингови продукти на ниски цени от КНР се е увеличил след предишния преглед с оглед изтичане на срока на действие на мерките. Това развитие се е дължало по-специално на ситуацията, описана в съображения 158 и 159, и